
UNIJA POSLODAVACA CRNE GORE

dodjeljuje nagrade za

DRUŠTVENO ODGOVORNO POSLOVANJE (DOP) 2024
rok za prijave: 16. januar 2025. godine
Unija poslodavaca Crne Gore (UPCG) raspisuje Konkurs za dodjelu “UPCG nagrada za DOP 2024”. Konkurs je otvoren od 17. decembra do 16. januara 2025. godine. Cilj nagrada je promovisanje primjera dobre prakse DOP-a na području Crne Gore, kao i preduzeća koja takvu praksu osmišljavaju i primjenjuju.
Nagrade se dodjeljuju za DOP u sljedećim oblastima:

· briga za zaposlene
· briga za životnu sredinu
· briga za zajednicu
· briga po svim oblastima – Velika nagrada (DOP inkorporiran po sve tri oblasti)
Nagrade će se dodijeliti onim preduzećima koja pokažu najbolju i najdosljedniju za datu oblast kao dio svojih poslovnih praksi.

Velika nagrada za DOP
Ova nagrada će se dodijeliti jednoj kompaniji koja pokaže najdosljedniju primjenu politika DOP- a u svom poslovanju. Za ovu nagradu mogu se prijaviti kompanije koje realizuju aktivnosti/projekte po svim navedenim oblastima (briga za zaposlene, za životnu sredinu i za zajednicu). Samo u ovom slučaju, u obzir dolaze i projekti koji se nalaze u fazi implementacije.
Opšti kriterijumi:
Sve kompanije registrovane u Crnoj Gori mogu se prijaviti za “UPCG nagrade za DOP”.

Članstvo u UPCG nije preduslov za učešće u konkursu.

Svaka kompanija može prijaviti najviše tri (3) projekta po svakoj oblasti. Mogu se prijaviti projekti koji su već završeni. Ne mogu se prijaviti projekti završeni prije 1. Januara 2024. godine.
Kako prijaviti projekat DOP-a:
Kompanije koje žele da se uključe u “UPCG nagrade za DOP” treba da popune obrazac Prijavni formular UPCG i pošalju ga na e-mail adresu office@poslodavci.org (kao PDF dokument) do četvrtka, 16. januara 2025. godine – do 23:59 h. Prijavni formular se nalazi na web sajtu UPCG www.poslodavci.org.
Prateća dokumentacija:
Ukoliko žele, kompanije mogu poslati i ostalu raspoloživu, popratnu dokumentaciju o inicijativi/ projektu DOP, kao što su: brošure, publikacije i materijali, linkovi na web stranice, fotografije i informacije o misiji kompanije i njenim osnovnim vrijednostima.

Proces evaluacije:
Od pristiglih primjera DOP-a, Evaluacioni odbor će izabrati najbolje za svaku oblast (briga za zaposlene, briga za životnu sredinu, briga za zajednicu, sve oblasti). 
Glavni kriterijumi na osnovu kojih će se nagrade dodjeljivati su održivost, inovativnost i ostvareni uticaj na sve uključene strane.

“UPCG nagrade za DOP 2024” biće dodijeljene početkom naredne godine.

